CELEX: 32014D0004(01)
Language: et
Date: 2014-02-06 00:00:00
Title: 2014/427/EL: Euroopa Keskpanga otsus, 6. veebruar 2014 , Euroopa Keskpanga esindajate ametisse nimetamise kohta järelevalvenõukogus (EKP/2014/4)

3.7.2014   
            
            
               ET
            
            
               Euroopa Liidu Teataja
            
            
               L 196/38
            
         EUROOPA KESKPANGA OTSUS,
   6. veebruar 2014,
   Euroopa Keskpanga esindajate ametisse nimetamise kohta järelevalvenõukogus
   
      (EKP/2014/4)
   
   
      (2014/427/EL)
   
   EUROOPA KESKPANGA NÕUKOGU,
   võttes arvesse nõukogu 15. oktoobri 2013. aasta määrust (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga, (1) eelkõige selle artikli 26 lõikeid 1, 2 ja 5,
   võttes arvesse 19. veebruari 2004. aasta otsust EKP/2004/2, millega võetakse vastu Euroopa Keskpanga kodukord, (2) eelkõige selle artiklit 13b.6,
   ning arvestades järgmist:
   
               (1)
            
            
               Määruse (EL) nr 1024/2013 artikli 26 lõike 5 kohaselt nimetab Euroopa Keskpank (EKP) ametisse neli esindajat järelevalvenõukogus, kellest ükski ei tohi olla otseselt seotud Euroopa Keskpankade Süsteemi rahapoliitika funktsiooniga.
            
         
               (2)
            
            
               Määruse (EL) nr 1024/2013 artikli 26 lõike 2 kohaselt järgitakse järelevalvenõukogu liikmete ametisse nimetamisel soolise tasakaalu, kogemuste ja kvalifikatsiooni põhimõtet.
            
         
               (3)
            
            
               Määrust (EL) nr 1024/2013 tuleb täiendada menetluse osas, mis on vajalik nelja EKP esindaja järelevalvenõukogusse nimetamiseks, tingimuste ja menetluse osas nende väljajätmiseks ja tingimuste osas, mida kohaldatakse isikute suhtes nendel ametikohtadel,
            
         ON VASTU VÕTNUD KÄESOLEVA OTSUSE:
   Artikkel 1
   EKP esindajate ametisse nimetamine järelevalvenõukogus
   1.   Neli EKP esindajat nimetatakse järelevalvenõukogusse isikute hulgast, kes on raha- ja pangandusküsimustes tunnustatud ja vastavate erialaste kogemustega.
   2.   Nende ametiaeg on viis aastat ja seda ei saa pikendada. Erandina sellest reeglist jääb esimese nelja EKP esindaja ametiaeg nende esmakordsel ametisse nimetamisel kolme ja viie aasta vahele.
   3.   Nelja EKP esindaja töölepingutingimused, eelkõige nende palk, pension ja muud sotsiaalhüvitised, sätestatakse lepingus EKPga ja need kinnitab EKP nõukogu EKP juhatuse ettepanekul.
   4.   EKP esindajad täidavad oma kohustusi kas täistööajaga või osalise tööajaga vastavalt EKPga sõlmitud lepingu tingimustele. Nad ei tohi töötada mis tahes muul kohal, tasustatud või mitte, kui seda pole lubanud EKP nõukogu. Lubada ei saa mis tahes tegevust, millest võiks tuleneda huvide konflikt seoses järelevalvenõukogu liikme ametikohaga või mis võiks sellisena paista. Eelkõige ei tohi neil olla mis tahes kohustusi riiklikus pädevas asutuses määruse (EL) nr 1024/2013 artikli 2 määratluses.
   5.   Kui EKP esindaja järelevalvenõukogus ei vasta enam tema kohustuste täitmiseks vajalikele tingimustele või kui ta on toime pannud tõsise rikkumise, võib EKP nõukogu EKP juhatuse taotlusel ta ametikohalt kõrvaldada, olles ta ära kuulanud.
   6.   Vabaks jäänud EKP esindaja ametikoht järelevalvenõukogus täidetakse, nimetades kooskõlas käesoleva otsusega ametisse uue esindaja.
   Artikkel 2
   Jõustumine
   Käesolev otsus jõustub 6. veebruaril 2014.
   
      Frankfurt Maini ääres, 6. veebruar 2014
      
         
            EKP president
         
         Mario DRAGHI
      
   
   
      (1)  ELT L 287, 29.10.2013, lk 63.
   
      (2)  ELT L 80, 18.3.2004, lk 33.